recursal/SuperWikiNEXT-32B huggingface dataset:
**Juan Aparicio López**, nado en Guadix (provincia de Granada) o 29 de xullo de 1906 e finado en Madrid o 17 de abril de 1987, foi un xornalista e político español.

Traxectoria
-----------

Estudou Dereito na Universidade de Granada, onde foi discípulo do socialista Fernando de los Ríos. Neses anos, e ata 1930 estivo próximo ao Partido Comunista de España, e despois participou na fundación das JONS, organización de extrema dereita obreira, grupo que posteriormente converxe coa Falange Española. En 1931 afiliouse a Falange, onde militou ata 1935, se ben volveu a militar a partir de 1937.

Ao estalar a guerra civil española, Aparicio, xa como xornalista, dirixía a publicación local *La Gaceta Regional de Salamanca*.

### Posguerra e censura

Desde 1939 é unha figura clave na reorganización da prensa franquista e en 1941 é nomeado Delegado Nacional de Prensa por Francisco Franco, posto que ten a máxima autoridade no control dos medios de comunicación. Ocupa ese cargo ata 1945, que despois muda a súa denominación polo de Director Xeral de Prensa, e onde se mantén ata finalizar a década dos cincuenta.

Aínda que del non dependía a política censora da ditadura, pois correspondía á Dirección Xeral de Propaganda, publicou en 1952 un artigo onde desprestixiaba a lingua galega a raíz do ensaio breve de Ramón Piñeiro *Significado metafísico da saudade*, publicado no número 1 da revista *Grial*, e que culminou nunha acentuación da censura ás producións ensaísticas e xornalísticas en galego. Pola contra, recomendou -por mediación de Xosé Filgueira Valverde- a publicación de *Cómaros verdes*, o libro de poemas de Aquilino Iglesia Alvariño logo de que a obra fose secuestrada pola censura.

Como xornalista, foi director dos xornais *El Español*, *Fantasía*, *La Estafeta Literaria* e *Pueblo*. En 1941 fundou a Escuela Oficial de Periodismo en Madrid, e en 1952 un centro homónimo en Barcelona.

Vida persoal
------------

Estivo casado e viviu boa parte da súa vida en Torrevieja (Alacant). Nesa cidade foi o impulsor do Certame Nacional de Habaneras. Foi nomeado fillo adoptivo desta vila.

Notas
-----

1. 1 2 3  Eva Estévez, "O franquismo autorizaba a poesía en galego pero non o ensaio", entrevista a Xosé Manuel Dasilva, *A Nosa Terra*, nº 1.335, 27 de novembro de 2008, p. 31.
2. ↑  Inaugurada la exposición sobre el centenario de D. Juan Aparicio - Mi querida Torrevieja, *Torrevieja.com*, 30/4/2007

|  |  |
| --- | --- |
| Control de autoridades | 
* Wd: Q3394680
* WorldCat
* VIAF: 29227667
* ARAE: aparicio-lopez-juan-1906-1987
* BNE: XX1182279
* DBE: juan-aparicio-lopez
* FAST: 499140
* ISNI: 000000005929792X
* LCCN: no2003091300
* Arquivo Histórico de Deputados (1810-1977): 6890

 |
En matemáticas, no campo da xeometría aritmética, a **Obstrución de Manin** (debida a Yuri Manin) está ligada a unha  variedade *X* sobre un corpo global, que mide o fracaso do principio de Hasse para *X*. Se o valor da obstrución é non-trivial, daquela *X* pode ter puntos sobre todos os corpos locais mais non sobre o corpo global. Manin utilizou o grupo de Brauer *X* para definilo.

Para as variedades abelianas, a obstrución de Manin corresponde co grupo de Tate-Shafarevich e explica plenamente o fracaso do principio local a global (baixo a suposición de que o grupo Tate-Shafarevich é finito). No entanto, hai exemplos, debidos a Alexei Skorobogatov, de variedades con obstrución de Manin trivial que teñen puntos en todas as partes localmente e porén non teñen puntos globais.

Véxase tamén
------------

### Bibliografía

* Serge Lang (1997). *Survey of Diophantine geometry*. Springer-Verlag. pp. 250–258. ISBN 3-540-61223-8. Zbl 0869.11051.
* Alexei N. Skorobogatov (1999). *Beyond the Manin obstruction*. *Inventiones Mathematicae* **135**. Appendix A by S. Siksek: 4-descent. pp. 399–424. Bibcode:1999InMat.135..399S. Zbl 0951.14013. arXiv:alg-geom/9711006. doi:10.1007/s002220050291.
* Alexei Skorobogatov (2001). *Torsors and rational points*. Cambridge Tracts in Mathematics **144**. Cambridge: Cambridge University Press. pp. 1–7,112. ISBN 0-521-80237-7. Zbl 0972.14015.

|  |  |
| --- | --- |
| Control de autoridades | 
* Wd: Q6749775
* MAG: 2780351551

 |
Coordenadas: 57°55′2″N 26°34′36″L﻿ / ﻿57.91722, -26.57667

O **Carballo Tamme-Lauri**
O **Carballo de Tamme-Lauri** (en estoniano: *Tamme-Lauri tamm*; en võro: *Tammõ-Lauri tamm*) é a árbore máis grosa e máis antiga de Estonia e está situada no municipio rural de Antsla, no condado de Võru.

Caracterización
---------------

Detalle do tronco do **Carballo Tamme-Lauri**
O carballo ten unha altura de 19 metros, a súa circunferencia mide 821 centímetros (medida a 130 centímetros de altura desde o chan).

Segundo cálculos dos investigadores, a árbore naceu arredor de 1326.

Historia
--------

Este carballo foi alcanzado por raios en varias ocasións, o que danou varias das súas pólas e baleirou o centro do seu tronco, aínda que segue a ser viable. Durante a súa restauración na década de 1970 atopouse dentro del un acocho antigo dos "Irmáns do Bosque" (*metsavennad*), un movemento de resistencia contra a ocupación soviética, no que podían estar de pé sete persoas. Finalmente, o oco encheuse con oito toneladas de cemento.

O carballo goza de protección oficial desde 1939. O terreo onde se atopa foi adquirido polo Ministerio do Ambiente de Estonia en 2006 por 400.000 coroas estonianas.

O **Carballo Tamme-Lauri** no billete de 10 coroas estonianas
A denominación de Carballo Tamme-Lauri vénlle da granxa homónima que, pola súa vez, recibiu o seu nome dun espírito que antigamente se pensaba que habitaba na árbore, portador ás veces de mala sorte e ás veces de boa; era o espírito do lume e o seu nome era Laurits.
O Carballo Tamme-Lauri aparece representado nos reversos dos billetes de dez coroas estonianas.

Notas
-----

1. 1 2 3  "Tamme-Lauri tamm". *Keskkonnaregistri avalik teenus*.
2. ↑  "Tamme-Lauri tamm". *Urvaste Vald*.
3. ↑  "Kuningas elab veel 700 aastat". En *Eesti Ekspress*. 4 de novembro de 2003.
4. ↑  "Tamme-Lauri tamm vahetab omanikku". En *Postimees*. 5 de setembro de 2006.
5. 1 2  "Tamme-Lauri oak". *Võrumaa. Southern Estonia.*
6. ↑  "Riik maksab hiidtamme eest 400 000 krooni". En *Postimees*. 15 de novembro de 2006.
7. ↑  "Estonian kroon banknotes Arquivado 01 de abril de 2021 en Wayback Machine.". *Eesti Pank*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Carballo Tamme-Lauri Modificar a ligazón no Wikidata*** |

### Ligazóns externas

* Ficha do Carballo Tamme-Lauri na Axencia Ambiental de Estonia
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Kōdai Asaka** (en xaponés: 浅香 航大), nado na prefectura de Kanagawa o 24 de agosto de 1992, é un actor xaponés.

Traxectoria
-----------

Ata 2008 pertenceu á axencia de talentos Johnny & Associates pero nese ano fichou pola A-Light para principiar unha carreira como actor pero foi a partir da súa entrada na axencia A-team cando logrou afianzarse, ao ano seguinte actuou por primeira volta nunha serie de televisión, foi en 2011 encarnando a Subaru Takatsuki en *Hanazakari no Kimitachi e* de Fuji TV, un remake dunha serie de igual título emitida en 2008 baseada no manga homónimo. En 2014 interpretou a Eiichirō Kamoi na serie matinal (*asadora*) da NHK *Massan*. Entre as súas actuacións máis coñecidas están a súa participación no filme *Noushou sakuretsu garu* (2015) de Yuiche Abe, a súa interpretación de Kei Mashido na serie *Miyamoto kara Kimi e* (2018) e a encarnación de Ichii, un dos protagonistas da serie *Dolmen X* (2018).

Notas
-----

1. ↑  "マッサン・鴨居英一郎（欣次郎長男、浅香航大）が登場" Arquivado 28 de agosto de 2019 en Wayback Machine. localtv.com
2. ↑  "Kōdai Asaka" en IMDb

|  |  |
| --- | --- |
| Control de autoridades | 
* Wd: Q11557502
* IMDb: nm4514363
* MusicBrainz: ID
* TMDb: 1343678

 |
**Catalunya en Comú** é un partido político de esquerda,​ cuxo ámbito de actuación é Cataluña.

Traxectoria
-----------

Na súa fundación estaba formado por Barcelona en Comú, Equo, EUiA, ICV e Podem, aínda que Podem se desvinculou posteriormente do novo partido. Conta co apoio da Plataforma Guanyem, Plataforma de Afectados pola Hipoteca, Procés Constituent e Unidos Podemos. O manifesto fundacional presentouse o 19 de decembro de 2016​ e o primeiro acto público celebrouse en Barcelona o 29 de xaneiro de 2017.

Na presentación do movemento, Ada Colau afirmou que o novo proxecto apoia un referendo sobre a soberanía Cataluña, aínda que dentro do partido atópanse formacións tanto federalistas coma independentistas; "sempre o defendemos e traballaremos para o referendo; a soberanía radica na poboación e así se debe resolver, coas urnas" engadindo que ao mesmo nivel a nova proposta defende a urxencia política para revertir os recortes contra o sector público e acadar unha "fiscalidade xusta" e "feminista".

Nas eleccións catalás de 2017 presentouse en coalición con Podem baixo o nome de Catalunya en Comú-Podem.

Notas
-----

1. ↑  "Colau insta a los comunes a "no mirarse el ombligo" y superar las siglas". *La Vanguardia*.
2. ↑  "DOGC núm. 7498 (19/11/2017)" (PDF). 19 de novembro de 2017. Arquivado dende o orixinal (PDF) o 16 de xaneiro de 2021.

Véxase tamén
------------

### Ligazóns externas

* Páxina web oficialArquivado 12 de agosto de 2018 en Wayback Machine. *(en catalán)*
* Catalunya En Comu-Podem en Twitter *(en catalán)*
*Long Play*
O **LP** ou **Long Play** (en galego: *"Longa duración"*) é un disco musical de vinilo de 12 polgadas e que se reproduce a 33⅓ revolucións por minuto, co que pode albergar até unha hora de música. Lanzado en 1948, e dez anos despois na súa forma estéreo, a partir de 1967 converteuse no formato común para a edición de música até a chegada do CD.

A partir dese momento o disco de música popular comezou a considerarse como unha obra de arte [] e a ser tratado como un todo indivisible. Até entón os diferentes formatos eran só contedores nos que cabían diferente número de cancións e que seguían unha lóxica puramente comercial.

Así nos USA os compradores de LP e de sinxelos eran distintos (os xovéns e a xente con poucos cartos compraba singles e a xente con máis recursos LP), polo que as editoras agrupaban cancións que saíran en singles xunto con temas aparecidos en LP para faceren paquetes máis apetecíbeis (o comprador quería ter as cancións que soaban nas radios).

En Europa a situación era diferente. No Reino Unido os compradores que tiñan o single non querían LP *de refrito*, co que os produtos eran diferentes, incluíndo os LP só material novo. No continente o formato principal era o EP no que ou ben se empaquetaban dous singles ou se partía un LP en varios EPs.

Todos isto acabou co lanzamento conxunto dunha serie de discos en todo o mundo, o que levaría logo á desaparición dos outros formatos (excepto en Inglaterra, onde aínda perviven en forma de CD-single).

Notas
-----

1. ↑  Entrada no *Dicionario Galego da Televisión* (Xunta de Galicia/CRPIH, 2005), p.117.
2. ↑  Definicións no *Dicionario da Real Academia Galega* e no Portal das Palabras para *Long play*.
**David Robles Díaz**, nado en Bilbao o 15 de novembro de 1971, é un actor de dobraxe español.

Traxectoria
-----------

Robles iniciou a súa carreira como actor en 1984 tras ser alumno da Escola de Dobraxe Salvador Arias de Madrid durante un ano. Aos doce anos de idade, iniciouse no mundo da dobraxe co filme *Mi hermano mayor*. Como actor de televisión, tivo un papel secundario en *Farmacia de guardia*, onde interpretaba un amigo de Kike (Miguel Ángel Garzón), sendo un dos primeiros papeis de adolescente homosexual na television de España. Tamén fixo personaxes episódicos en series como *Hermanas*, *El súper* e *El comisario*.

A maior parte da súa vida profesional foi enfocada na dobraxe e a locución, prestando a súa voz aos actores Leonardo DiCaprio, Ethan Hawke, Cillian Murphy, Ashton Kutcher, Jared Padalecki, David Tennant, Paul Dano, ou Jamie Dornan, entre outros. De feito, un dos papeis máis complexos que realizou no mundo da dobraxe foi o de Leonardo DiCaprio en *The Wolf of Wall Street*; despois de terminar o traballo estivo durante unha semana afónico.

Series de televisión
--------------------

| Título | Canle |
| --- | --- |
| *Hermanas* | Telecinco |
| *El súper* | Telecinco |
| *El comisario* | Telecinco |
| *Farmacia de guardia* | Antena 3 |

Notas
-----

1. ↑  Pablo de ‘Farmacia de guardia’: el primer gay adolescente de la televisión, consultado en abril de 2020 *(en castelán)*.
2. ↑  "LCDE entrevista a David Robles" (en castelán). Consultado o 17 de maio de 2021.

Véxase tamén
------------

### Ligazóns externas

* Ficha como actor en ElDoblaje.com
* Biografía na escueladedoblajedemadrid

|  |  |
| --- | --- |
| Control de autoridades | 
* Wd: Q24510495
* ANN: 47726
* IMDb: nm0733329
* TMDb: 228710

 |
**Mozilla Application Suite** (orixinalmente coñecido como **Mozilla**, comercializado como **Mozilla Suite**) era unha multiplataforma integrada nunha suite de Internet. O seu desenvolvemento foi iniciado por Netscape Communications Corporation, antes da súa adquisición por AOL. Estaba baseado no código fonte de Netscape Communicator. O desenvolvemento estivo liderado pola Organización Mozilla dende o 1998 ata o 2003 e pola Fundación Mozilla dende o 2003 ata o 2006. Foi substituído pola suite de Internet SeaMonkey (SeaMonkey foi o nome código orixinal para o proxecto), unha suite de Internet impulsada pola comunidade, que está baseada no mesmo código fonte e continuou a ser desenvolvido cos novos códigos base de Mozilla.

A suite Mozilla estaba composta por varios programas principais: *Navigator* (un navegador web), *Communicator* (Mozilla Mail & Newsgroups), un desarolador de páxinas web (Mozilla Composer), un cliente IRC (ChatZilla) e un caderno de enderezos electrónicos.

As versións 6 e 7 da suite Netscape foron baseadas na suite Mozilla. A última versión oficial é 1.7.13, como agora a Fundación Mozilla está centrada no desenvolvemento de Firefox e Thunderbird. A suite Mozilla está dispoñible baixo os termos da trilicenza do proxecto Mozilla, como libre e software de código aberto.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mozilla Application Suite Modificar a ligazón no Wikidata*** |

### Outros artigos

* Mozilla Firefox
* Mozilla Thunderbird
* Mozilla Foundation
* Netscape Navigator
* Navegador web
* Software libre

### Ligazóns externas

* Páxina principal do proxecto (en inglés; a partir de aí pode descargarse en diversa linguas e para diversos S.O.)
* Grupo de adaptación de Mozilla ó galegoArquivado 05 de abril de 2005 en Wayback Machine.
* Comunidade Mozilla en castelán
O **Ourense Rugby Club** (ou **Campus Ourense Rugby**) é un equipo galego de rugby da cidade de Ourense que compite na División de Honor B española. O equipo ten vínculos coa universidade, e xoga os seus encontros como local no estadio universitario de atletismo do campus de Ourense. 
O Campus Ourense Rugby é o equipo que representa ó rugby ourensán nas competicións oficiais despois do traballo feito até 2009 coa denominación *ARVO* tanto na Liga Galega de Rugby como na Primeira División Nacional, na que competiu 4 anos, entre as tempadas 2006-07 e 2009-10.

### Historia

O Club Campus Ourense é a herdanza de dous clubs que xa existían na cidade galega. Nun principio, Ourense tiña un único equipo, o Ourense Rugby Club, coñecido como CRO. En 1997 fundouse o Santa Compaña Rugby Club, que máis tarde no 2004 converteríase na Asociación de Rugby de Veteranos de Ourense, a ARVO, e co paso do tempo todos os membros do rugby ourensán acabaron formando parte do ARVO, algúns poucos ao comezo e despois todos xuntos. Volvendo ser así un único club de rugby en Ourense.

### Palmarés

Nas tempadas 2010-11 e 2014-15 acadou o campionato *galego* de liga, sendo en 2015 cando consegue o **ascenso** á segunda división do Rugby nacional.

Desde ese ano milita na División de Honor B, conseguindo o seu mellor resultado na tempada 2018/19, rematando a liga regular en *terceira posición* e disputando a *fase de ascenso* á División de Honor.

### Categorías

O club conta na actualidade coas seguintes categorías:

* Sénior Masculino
* Sénior Feminino
* Sénior Masculino B
* Sub-18
* Sub-16
* Sub-14
* Escola de rugby para nenos e nenas de entre 3 - 12 anos de idade

### Ligazóns externas

* Páxina de Facebook do Campus Ourense RC
* Páxina web do Campus Ourense Rugby
* Páxina oficial da Federación Galega de Rugby
Para outras páxinas con títulos homónimos véxase: Almagro.

**Rafael Almagro Martínez**, nado en Granada o 29 de marzo de 1945, é un exfutbolista español. Xogaba de centrocampista.

Traxectoria
-----------

Debutou profesionalmente co Granada CF, porén rematando a tempada 1968/69 da Segunda División ficha polo Celta de Vigo, que co ascenso acadado buscaba reforzarse para a tempada seguinte en Primeira División, porén non puido enrolarse no equipo esa tempada ao atoparse realizando o servizo militar en Cádiz, polo que foi cedido ao equipo desa cidade.

Finalmente debuta co Celta de Vigo o 21 de setembro de 1969, e pouco despois marcaba o seu primeiro tanto.

Formou parte do equipo que rematou a competición na sexta posición e conseguiu a primeira clasificación para a Copa da UEFA da historia do club, competición na que debutou contra o Aberdeen escocés.

A tempada de debut europeo foi a última no Celta, tras so disputar sete encontros fichou polo Elche CF.

Tras lograr o ascenso a Primeira co Elche tamén competiu en Segunda División co RCD Mallorca.

| * v
* c
* e
Celta de Vigo – 1971-72 (debut na Copa da UEFA) |
| --- |
| Gost  ·  Pedrito  ·  Manolo  ·  Domínguez  ·  Hidalgo  ·  Juan  ·  Rivera  ·  Almagro  ·  Lezcano  ·  Rodilla  ·  Jiménez  ·  Rivas |
| Alarcia  ·  Castro  ·  Sanromán  ·  Navarro  ·  Canario  ·  Suco II  ·  Payno  ·  Fernández Amado  ·  Villar  ·  Dolfi  ·  Doblas  ·  Robles  ·  Yáñez |
| Adestrador: Juan Arza |

|  |  |
| --- | --- |
| Control de autoridades | 
* Wd: Q12398505
* WorldCat
* VIAF: 309910696
* SUDOC: 178845310
* BDFutbol: 5754

 |
O pelotón na edición do 2014.
A **Volta a Turquía** (en turco: *Cumhurbaşkanlığı Bisiklet Turu*) é unha volta ciclista por etapas que se disputa en Turquía todos os anos. Conta con categoría 2.HC do UCI Europe Tour dende o 2010, aínda que anteriormente contou con outros coeficientes. Dende o 2006, tivo categoría 2.2 mentres que entre o 2008 e o 2010 contou con coeficiente 2.1.

Dispútase dende o ano 2002, aínda que dende 1967 xa se levaban disputando outras edicións illadas. A primeira edición foi afeccionada mentres que as dúas seguintes xa foron da máxima categoría afeccionada, a 2.6. e logo de 2.5 (última gategoría profesional). Dende a creación dos Circuítos Continentais UCI sempre formou parte do circuíto europeo, aínda que non sempre co mesmo coeficiente.

Realízase en oito etapas, aínda que nalgunhas ocasións a primeira é un prólogo ou unha carreira de exhibición. Normalmente, saía de Istambul e acababa en Alanya, porén dende a edición de 2012 vense facendo ao revés, con inicio en Alanya e chegada en Istambul.

O único ciclista con dúas vitorias é o iraniano Ghader Mizbani. O actual campión é o portugués José Gonçalves.

Clasificacións
--------------

A mascota da proba Pardus.
Dende o 2016, as clasificacións que se disputan son as seguintes:

* **Maillot azul**. Vestido polo líder da clasificación xeral.
* **Maillot branco**. Vestido polo mellor na clasificación de Belezas de Turquía.
* **Maillot vermello**. Vestido polo líder da montaña.
* **Maillot verde**. Vestido polo primeiro nos puntos.

Gañadores
---------

Adam Yates no podio final do 2014.
Lista de gañadores dende o ano 2002.

| Ano | Gañador | Equipo |
| --- | --- | --- |
| 2002 | Irán Ghader Mizbani | Telekom Malaysia Cycling Team |
| 2003 |  Mert Mutlu |  |
| 2004 | Irán Ahad Kazemi | Giant Asia Racing Team |
| 2005 | Bulgaria Svetoslav Tchanliev | Cycling Club Bourgas |
| 2006 | Irán Ghader Mizbani | Brisaspor |
| 2007 | Bulgaria Ivailo Gabrovski | Velo-M-Hemus-Makedonya |
| 2008 | Galiza David García | Karpin Galicia |
| 2009 |  Daryl Impey | Barloworld |
| 2010 | Italia Giovanni Visconti | ISD-Neri |
| 2011 |  Alexander Efimkin | Team Type 1–Sanofi Aventis |
| 2012 |   Alexsandr Dyachenko | Astana) |
| 2013 | Eritrea Natnael Berhane | Team Europcar |
| 2014 |  Adam Yates | Orica-GreenEDGE |
| 2015 | Croacia Kristijan Đurasek | Lampre-Merida |
| 2016 | Portugal José Gonçalves | Caja Rural-Seguros RGA |

Vitorias por países
-------------------

Lista de vitorias por países dende o 2002.

| País | Vitorias |
| --- | --- |
|  Irán | 3 |
| Bulgaria Bulgaria | 2 |
| Galiza Galiza | 1 |
| Turquía Turquía |
| Sudáfrica Suráfrica |
| Rusia Rusia |
| Italia Italia |
| Eritrea Eritrea |
| Reino Unido Reino Unido |
|  Casaquistán |
| Croacia Croacia |

Véxase tamén
------------

### Outros artigos

* Turquía

### Ligazóns externas

* Sitio web oficial
**Gabriel Lezcano Rivarola**, nado o 18 de marzo de 1946 en Coronel Martínez, é un exfutbolista paraguaio. Xogaba de centrocampista.

Traxectoria
-----------

Chegou ao Celta de Vigo procedente de Paraguai na tempada de 1966–67 con 18 anos, militando no club olívico durante oito tempadas, ata o ano 1976.

Pese ao seu bo papel no Celta, tivo que saír pola porta de atrás despois dunha longa lesión, sendo reclamado por Ignacio Eizaguirre que xa o tiña adestrado no pasdo para xogar no Córdoba CF, retirándose definitivamente no Atlético Baleares. Na súa experiencia céltica gozou das meles da primeira clasificación do equipo para a copa da UEFA e as penas do descenso a Segunda División e posterior recuperación da máxima categoría.

Desde a súa retirada do fútbol asentouse en Vigo onde xa tiña a súa familia, adestrando nas categorías inferiores do club olívico.

Véxase tamén
------------

### Ligazóns externas

* Ficha do xogador en BDFútbol *(en castelán)*

|  |  |
| --- | --- |
| Control de autoridades | 
* Wd: Q12389144
* BDFutbol: 5679
* FootballDatabase: 114940
* Transfermarkt: 466781

 |
Sofía Feliú Toledano (Navalmoral de la Mata, 22 de xuño de 1926 – Madrid, 2010) foi unha pintora que pasou parte da súa vida en Betanzos.

Familia
-------

Orixinaria do concello estremeño de Navalmoral de la Mata, é filla de Perfecto Toribio Feliú Paz, guarnicioneiro orixinario de Navalmorales (Toledo) e de María Toledano González, xastre orixinaria da cidade de Cáceres onde o seu pai, ferroviario, estaba de paso.

Perfecto Feliú tivo unha destacada actividade social e cultural, sendo presidente da Sociedade de Socorros Mutuos La Redentora e directivo do Circo de Artesáns de Navalmoral de la Mata. Militou activamente na CNT, cuestión pola que foi represaliado ao remate da guerra, sendo condenado a diferentes penas que lle foron reducindo ata reincorporarse novamente ao seu traballo de guarnicioneiro.

Sofía é unha das tres fillas do matrimonio, xunto a Enrique e Francisco Javier.

Obra artística
--------------

Comeza a súa traxectoria entre 1942 e 1947, formándose xunto ao pintor madrileño Francisco Neri Robledo e con outros pintores locais como Guillermo Barrigón. Neses anos comeza a recibir premios e envía obras á Exposición Nacional Feminina de Madrid, á Biblioteca Nacional e ao Salón de Outono de Madrid.

En 1948 trasládase ca súa familia a A Coruña onde amplía a súa experiencia e a súa formación, pintando continuamente paisaxes galegas.

En 1967 marcha para Madrid, iniciando en 1968 os seus estudos de Arte Contemporáneo na Escola Superior de Belas Artes de San Fernando. Desta época son as súas obras sobre os comercios antigos da capital madrileña. Formou parte tamén da Asociación Sindical de Artistas Plásticos de Madrid.

Continua a súa formación con diferentes estudos de litografía ou pintura, colaborando con diferentes institucións.

En Galicia destacan as súas obras sobre a cidade de Betanzos e as súas colaboracións con Francisco Vales Villamarín, Secretario Perpetuo da Real Academia Galega.

Unha das súas exposicións máis destacadas foi a realizada en 1979 en Navalmoral de la Mata, trinta e un anos despois da súa marcha, onde realiza unha exposición de toda a súa obra no salón social do Cutty Sark Pub.

Ao remate da súa vida, doa parte da totalidade da súa obra ao Concello de Navalmoral de la Mata ca condición de realizar unha exposición permanente da súa obra. 

Xunto a estes cadros, existen outras obras en coleccións privadas e no Museo das Mariñas de Betanzos.

  

  

QUIJADA GONZÁLEZ, D. (2016). "Vida y obra de Sofía Feliú Toledaon". En XXII Coloquios Histórico-Culturales del Campo Arañuelo. Dedicados a Sofía Feliú Toledano, pintora", pp.193-211. https://www.aytonavalmoral.es/wp-content/uploads/2021/03/2015.-QUINTA-PARTE.pdf
O **Centro Pai Menni** é un centro de acollida situado en Betanzos, inaugurado en 1923 como **Refugio para niñas anormales**.

Localización
------------

Está situado na zona do Coto, subindo do barrio das Cascas para o de Infesta (Betanzos).

Función
-------

A súa función era acoller a nenas enfermas, orfas e con discapacidades físicas nunhas instalacións que combinaban asilo e escola.

Edificio
--------

Aínda que moi transformado na actualidade, segue contando con detalles do edificio orixinal como os murais bíblicos que existen na súa entrada ou as estatuas dun músico e un home cun can na parte alta do recinto.

Historia
--------

Dende a súa inauguración foi confiado ás Irmás Hospitalarias do Sagrado Corazón. Nos anos sesenta, co cambio das necesidades sanitarias, transfórmase no Instituto Médico-Pedagóxico da Nosa Señora do Sagrado Corazón para deficientes mentais.

Notas
-----

Véxase tamén
------------

### Bibliografía

* ARCAY BARRAL, Á.; SOUTO SANTÉ, J.; DUO SUÁREZ, Y. (2021). El Parque del Pasatiempo de Betanzos. Betanzos, autoedición.

* DE LA FUENTE GARCÍA, S. (1999). "Los hermanos García Naveira y sus fundaciones". En Anuario Brigantino, n.º 22, pp.395-434

* RODRÍGUEZ ARNAO, J.A. (2022). "Refugio Nuestra Señora del Sagrado Corazón de Jesús para niñas lisiadas, raquíticas y escrofulosas pobres". En Anuario Brigantino, n.º 45, pp.193-213
**Galit Gutmann**, nada o 23 de setembro de 1972 en Herzliya, é unha modelo, actriz e presentadora de televisión israelí.

Traxectoria
-----------

Gutman comezou a cantar de nena no kibutz Beit Oren, onde pasou parte da súa infancia. En 1981 ela apareceu nunha competición nacional de música cantada por nenos e entrou no mundo da moda pouco despois, aos dezasete anos a versión israelí da revista *Woman* deulle o título de Descubrimento do ano no mundo da moda. Posou para os catálogos e campañas de firmas de moda tales como Castro, H & O, Croacker, Oberzon e Dani Mizrah, converténdose nunha das principais modelos de Israel.

Entre 1998 e 2000 interpretou o papel de Odelia Tzipori no drama televisivo *Ramat Aviv Gimmel*. Neses anos tamén estudou interpretación con Yoram Levinstein. Gutman participou ademais nun episodio de *HaShir Shelanu* e presentou no Canal 10 o programa de entrevistas *Limozina* (2002-2003) e *HaDugmaniyot* (2005-2008), un reality baseado no *America's Next Top Model*.

Está casada co xornalista gráfico Ziv Koren e ten dúas fillas, a familia reside en Tel Aviv.

|  |  |
| --- | --- |
| Control de autoridades | 
* Wd: Q2698703
* WorldCat
* VIAF: 311714954
* DeutscheBio: 1062385608
* Filmportal: ID
* FMD: galit\_gutman
* GND: 1062385608
* IMDb: nm1136358
* TMDb: 1143739

 |
A **praia da Lavanqueira** é unha das praias mais concorridas da Illa de Arousa.

Características
---------------

Está situada no pouco poboado sueste da Illa. Dende esta praia pódense divisar os concellos de Vilanova de Arousa, Cambados, O Grove (incluída a Illa da Toxa), a ponte da Illa de Arousa e mesmo o monte Castrove. A temperatura da auga, ao contrario do que na da Area de Secada é suave e ás veces ata cálida. Con devalo hai que ir ata unha boia que hai a uns 500 metros da Praia ou mesmo mais adiante porque cando a marea é baixa de todo a profundidade é de tan so 1,60 m. Con preamar é tan profunda como a Area da Secada.

Dispón de posto con campo de volei praia e no que se organiza un campionato cada verán. Está previsto[*cando?*] facer unha pasarela de madeira que vaia dende O Vao ata O Carreirón, pasando por esta praia.

---

|  |  |
| --- | --- |
| Este artigo tan só é un bosquexo |  *Este artigo sobre unha praia de Galicia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Grunia Efimovna Sukhareva** (en ruso: *Груня Ефимовна Сухарева*; pronunciación en ruso: /ˈɡrunʲə jɪˈfʲiməvnə ˈsuxɐrʲɪvə/) nada en Kíiv, Imperio Ruso, o 11 de novembro de 1891, e finada en Moscova, Unión Soviética, o 25 de abril de 1981, foi unha psiquiatra infantil soviética, pioneira no estudo do autismo.

Traxectoria
-----------

Sujareva naceu en Kíiv, na familia xudía de Chaim Faitelevich e Rajil Iosifovna Sujareva.

Entre 1917 e 1921 traballou nun hospital psiquiátrico de Kíiv. Desde 1921 traballou en Moscova e entre 1923 e 1925 dirixiu o Departamento de Psiquiatría da Universidade de Kharkov. En 1935 Sujareva fundou a Facultade de Psiquiatría Pediátrica no Instituto Central de Educación Médica de Posgrao. En 1938 dirixiu unha clínica de psicose infantil baixo o Ministerio de Agricultura e Alimentación (НКЗ РСФСР) da RSFSR. Durante moitos anos traballou como xefa do Hospital Psiquiátrico Kashchenko en Moscova.

### Investigación

Publicou a primeira descrición detallada dos síntomas do autismo, en ruso en 1925 e en alemán un ano despois. Inicialmente usou o termo "psicopatía esquizoide" (que significaba naquel momento: "excéntrica"), pero posteriormente substituíuno por "psicopatía autista" ( *evitando* patolóxico) para describir o cadro clínico do autismo. O artigo publicouse case dúas décadas antes dos informes dos casos Hans Asperger e Leo Kanner, xa que o traballo pioneiro de Sujareva caeu en descrédito. Foi a primeira en darlle importancia non só ao tratamento psiquiátrico senón tamén educativo, familiar e sistémico das persoas con trastornos do espectro autista (TEA). Como Leo Kanner e a diferenza de Hans Asperger, describiu características en ambos os xéneros, homes e mulleres, con TEA.

Notas
-----

1. ↑  "Сухарева Рахиль Иосифовна, Москва, Востряковское — еврейские кладбища | Иудаизм и евреи на Toldot.ru". Consultado o 5 de agosto de 2016.
2. ↑  M\_d\_nwrote, 2009-05-07 15:19:00 M\_d\_n M\_d\_n 2009-05-07 15:19:00. "Пять языков психодиагностики об ММД Часть 2/5". Consultado o 5 de agosto de 2016.
3. 1 2  Bejerot, Susanne (1 de agosto de 2015). "Sukhareva--Prior to Asperger and Kanner" **69** (6): 479–482. ISSN 1502-4725. PMID 25826582. doi:10.3109/08039488.2015.1005022.

Véxase tamén
------------

### Ligazóns externas

* Grunia Sujareva: la «descubridora» del autismo
**Antonio Rivas Sánchez**, nado en Ceuta, é un exfutbolista que xogaba na demarcación de defensa central.

Traxectoria
-----------

Comezou a xogar na Agrupación Deportiva Ceuta de onde pasou ao Real Valladolid. Na tempada 1970/71 ficha polo Celta de Vigo. Xoga en Vigo seis tempadas, cinco delas en Primeira División, chegando a ser capitán do equipo.

Na tempada 1971/72 participou na primeira eliminatoria da Copa da UEFA, primeira participación europea do equipo.

O seu último ano en Vigo o equipo recuperou a categoría despois do descenso da tempada anterior tras 19 xornadas invicto. Despois fichou polo Algeciras CF, con quen logrou o ascenso a Segunda División na tempada 1977/78.

Pouco despois retirouse do fútbol.

| * v
* c
* e
Celta de Vigo – 1971-72 (debut na Copa da UEFA) |
| --- |
| Gost  ·  Pedrito  ·  Manolo  ·  Domínguez  ·  Hidalgo  ·  Juan  ·  Rivera  ·  Almagro  ·  Lezcano  ·  Rodilla  ·  Jiménez  ·  Rivas |
| Alarcia  ·  Castro  ·  Sanromán  ·  Navarro  ·  Canario  ·  Suco II  ·  Payno  ·  Fernández Amado  ·  Villar  ·  Dolfi  ·  Doblas  ·  Robles  ·  Yáñez |
| Adestrador: Juan Arza |

|  |  |
| --- | --- |
| Control de autoridades | 
* Wd: Q12383110
* BDFutbol: 5681
* FootballDatabase: 114936

 |
**Uwem Akpan**, nado o 19 de maio de 1971, é un escritor nixeriano. É o autor de *Say You're One of Them* (2008), unha colección de cinco historias (cada unha delas ambientada nun país africano diferente) publicadas por Little, Brown & Company. Gañou o premio "Commonwealth Writers", o premio "Beyond Margins", e foi incluído no segmento "Book Club" do programa *The Oprah Winfrey Show* o 17 de setembro de 2009.

Traxectoria
-----------

Uwem Akpan naceu en Ikot Akpan Eda, no sur de Nixeria. Os seus pais eran ambos mestres. El e os seus tres irmáns medraron falando inglés e anaang. Despois de estudar humanidades e filosofía na Universidade Creighton e na Universidade Gonzaga, conseguiu un grao en teoloxía na Universidade Catóica do Leste de África en Kenya. Uwem tamén é graduado pola Universidade de Míchigan.

Obras
-----

* *Say You're One of Them* (Hachette, 2008)
* *Antes de ir a Gabón* (Intermón Oxfam Editorial)

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q2504934
* WorldCat
* VIAF: 233377815
* BNF: 16714921t
* CANTIC: a1174473x
* GND: 1021256447
* ISNI: 0000000051528850
* LCCN: n2007071921
* NTA: 310582121
* OL: OL3431882A
* SELIBR: 312531
* SUDOC: 16886875X

 |
**Juan Jover Sañés**, nado en Barcelona o 23 de novembro de 1903 e finado preto de Sitges o 28 de xuño de 1960 foi un piloto de carreiras catalán. Con Francisco Godia, Jover foi o primeiro piloto español en competir na Fórmula Un.

Traxectoria
-----------

Jover correu para Scuderia Milano - Maserati no Gran Premio de Bari de 1947, onde terminou sexto, e no Gran Premio de Albi de 1948, onde chegou sétimo. Logo terminou segundo nas 24 Horas de Le Mans de 1949 con Henri Louveau.

Na tempada de 1951 participou no Gran Premio de España de 1951 de Fórmula Un, cualificacou 18º, pero non comezou a carreira logo de que o seu motor rebentara.

Jover cambiou as hillclimbing, e tamén as carreiras de resistencia coa Scuderia Pegaso. Sufriu graves feridas na perna esquerda cando se estrelou co seu Pegaso Z-102 durante as probas para as 24 Horas de Le Mans de 1953, pero volveu as hillclimbing en xuño de 1954. En 1957, gañou o Gran Premio de Barajas nun Maserati 200S, e ao ano seguinte gañou La Rabassada hillclimb, pilotando un Mercedes-Benz 300SL.

Jover morreu nun accidente de tráfico en 1960, cando o seu convertible saíuse da estrada e caeu por un cantil preto de Sitges en Cataluña.

Resultado completos na Fórmula Un
---------------------------------

(Chave) As carreiras en letra grosa indican *pole position*; as carreiras en *cursiva* indican volta rápida.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- |
| 1951 | Scuderia Milano | Maserati 4CLT/48 | Maserati 4 en liña | SUI | 500 | BEL | FRA | GBR | ALE | ITA | ESPNTS | NC | 0 |

Notas
-----

1. ↑  "Take 12 Spaniards - a nation's racing history". formula1.com. April 2008. Consultado o 18 novembro 2010.
2. ↑  "I Bari Grand Prix". silhouet.com. Consultado o 18 November 2010.
3. ↑  "X Grand Prix de l'Albigeois". silhouet.com. Consultado o 18 November 2010.
4. ↑  "17èmes Grand Prix d'Endurance les 24 Heures du Mans 1949". experiencelemans.com. Consultado o 18 novembro 2010.
5. ↑  "Grand Prix results: Spanish GP, 1951". grandprix.com. Consultado o 18 novembro 2010.
6. ↑  "An 'original' design...". Autosport. Summer 2001. Consultado o 18 novembro 2010.

|  |  |
| --- | --- |
| Control de autoridades | 
* Wd: Q290404
* DriverDB: juan-jover
* RacingReference: Juan\_Jover

 |
O dominio **.edu** é un dominio de primeiro nivel (sTLD, as súas siglas en inglés) que forma parte do sistema de nomes de dominios de Internet. O dominio *.edu* é utilizado unicamente con fins educativos, xa sexa por institucións educativas ou oficinas gobernamentais relacionadas con estas. Desde o 2001, aos novos inscritos ao dominio requiríuselles que sexan institucións de educación superior afiliados aos Estados Unidos, aínda que desde entón os que xa estaban rexistrados que non están afiliados aos Estados Unidos –e ata aquelas institucións non educativas– conservan os seus rexistros hoxe en día.

Outros países teñen un dominio .edu de segundo nivel, por exemplo para España sería *.edu.es* ou Uruguai *.edu.uy*.

Elixibilidade
-------------

Desde o 29 de outubro de 2001 soamente institucións e organizacións post-secundarias que sexan institucionalmente acreditadas por unha axencia na lista de axencias de acreditación nacionalmente recoñecidas do Departamento de Educación dos Estados Unidos son elixibles para solicitar un dominio *.edu* Para poder ser elixible, unha institución debe estar situada nos Estados Unidos, estar legalmente organizada nos Estados Unidos ou ser recoñecida por un estado dos Estados Unidos, axencia territorial ou federal. Tamén poden rexistrar un nome de dominio .edu oficinas de sistema universitario, oficinas de distrito de colexios comunitarios e outras entidades dentro dos EEUU que están organizadas para administrar e gobernar múltiples institucións post-secundarias acreditadas. Cada institución elixible está limitada de rexistrar un só dominio .edu, pero as institucións tamén poden usar nomes noutros dominios de nivel superior.

Notas
-----

1. 1 2 3  "FAQs on Eligibility for the .edu Domain". EduCause.edu. Arquivado dende o orixinal o 19 de marzo de 2008. Consultado o 23 de novembro de 2011.
2. ↑  "FAQs on Current Holders of Names in the .edu Domain". EduCause.edu. Arquivado dende o orixinal o 11 de xaneiro de 2012. Consultado o 23 de novembro de 2011.

Véxase tamén
------------

### Ligazóns externas

* Web oficial

| * v
* c
* e
Dominios de primeiro nivel xenéricos |
| --- |
| Non patrocinados |  .biz  .com  .edu  .eus  .gal  .gov  .info  .int  .mil  .name  .net  .org |
| Patrocinados |  .aero  .cat  .coop  .jobs  .mobi  .museum  .pro  .tel  .travel .asia |
| Infraestrutura |  .arpa  .root |
| En fase inicial |   |
| Propostos |  .berlin  .bzh  .cym  .geo  .kid  .kids  .lat  .mail  .nyc  .post  .sco  .web  .xxx |
| Borrados / Retirados |  .nato |
| Reservados |  .example  .invalid  .localhost  .test |
| Pseudo-Dominios |  .bitnet  .csnet  .ip  .local  .onion  .uucp |
| **Véxase tamén:** Dominios de primeiro nivel territoriais |
Placa dedicada a Paquet na Academia das Artes
**Alfons Paquet**, nado en Wiesbaden o 26 de xaneiro de 1881 e finado en Frankfurt o 8 de febreiro de 1944, foi un xornalista e escritor alemán.

Traxectoria
-----------

No ano 1900 estableceu en Berlín, traballando como xornalista e publicando o seu primeiro libro, unha colección de relatos, ao ano seguinte. Foi editor xefe da revista cultural de Düsseldorf *Die Rheinlande* e desde 1904 traballou para o *Frankfurter Zeitung* realizando asemade estudos de economía na Universidade de Jena que rematou en 1907. A partir de 1910 traballou no Desde 1903 realizou extensas viaxes por Asia, Europa e os Estados Unidos que lle serviron para escribir libros sobre a situación política e social de numerosos destes países cun estilo vívido, entre eles *Anatolien und eine deutschen Bahnen* (1906), *Asiatiche Reibungen*(1910), *Im kommunistischen Russland* (1919), *Der Geist der russischen Revolution* (1919), *Der Rhein als Schicksal oder das Problem der Völker* (1920), *Rom oder Moskau* (1923) ou *Städte, Landschaften und ewige Bewegungen* (1927). Paquet escribiu as novelas *Konrad Fleming* (1911-26) e *Die Prophezeiungen* (1922), e as obras teatrais *Fahnen* (1922), *Sturmflut* (1926) e *Eleonora Duse* (1929). Partidario dunha política pacifista, el mesmo fíxose cuáquero en 1933, e favorecedor dunha Alemaña que liderara un movemento de colaboración entre o leste e o oeste do continente, apoiou a República de Weimar e tras a chegada ao poder do nazismo renunciou ao seu asento na Academia Prusiana das Artes para non colaborar coas novas autoridades e en 1935 foi brevemente arrestado por comunista. Morreu dun ataque ao corazón durante un bombardeo aliado en Frankfurt.

|  |  |
| --- | --- |
| Control de autoridades | 
* Wd: Q98701
* WorldCat
* VIAF: 27193852
* BIBSYS: 90586386
* BNE: XX1257060
* BNF: 12816123d
* CERL: cnp01274821
* CiNii: DA03982512
* DeutscheBio: 118591673
* FAST: 117171
* Filmportal: ID
* GND: 118591673
* IMSLP: ID
* ISNI: 0000000108821450
* LCCN: n83163714
* MusicBrainz: ID
* NKC: skuk0004454
* NTA: 069099901
* OL: OL153741A
* PTBNP: 1435746
* SELIBR: 265994
* SUDOC: 030446287
* UNZ: PaquetAlfons

 |
Coordenadas: 43°23′00″N 7°22′19″O﻿ / ﻿43.383333333333, -7.3719444444444

O **Alto do Fiouco** é un colado situado a 698 m de altitude na xuntura do Cordal de Neda coa serra de Lourenzá. Separa a bacía do río Masma (vertente cantábrica) da do río Miño (vertente atlántica) e comunica as parroquias de Argomoso (Mondoñedo) e Cadavedo (A Pastoriza). Recibe o seu nome polo Cristo do Fiouco, un cruceiro teitado á beira da estrada que o atravesa.

A autovía A-8 pasa lonxitudinalmente polo Fiouco no punto quilométrico 547, no tramo entre Lindín (Mondoñedo) e A Carreira (Abadín).

No alto do Fiouco produciuse un accidente multitudinario o 26 de xullo de 2014, no que perdeu a vida unha persoa e se viron implicadas varias decenas de coches a causa da néboa. Ten sona precisamente debido a estar o paso da autovía pechado con frecuencia, pois segundo un estudo preto do 10% do tempo ten unha visibilidade menor de 50 m. O motivo principal da néboa na zona é o arrefriamento do aire húmido procedente da costa, denominado efecto Föhn.

A néboa era un fenómeno longamente coñecido no lugar antes da construción da autovía. A raíz do accidente, o Ministerio de Fomento habilitou diversas medidas provisionais e está a desenvolver un proceso para tentar evitar a néboa e os numerosos peches do servizo da autovía.

Notas
-----

1. ↑  "La Audiencia no aprecia que hubiera delito en el atropello mortal de la A-8". Consultado o 21/05/2016.
2. ↑  "El choque en cadena de la A-8 pudo tener el alcance del de Angrois". Consultado o 21/05/2016.
3. ↑  XAVIER LOMBARDERO (8 de agosto de 2016). "Cortada otra vez la A-8 por la niebla en O Fiouco". Consultado o 8 de agosto de 2016.
4. 1 2  "CONDICIONES PARTICULARES PARA LA CARACTERIZACIÓN DEL FENÓMENO DE FORMACIÓN Y PROPAGACIÓN DE LA NIEBLA EN EL ALTO DE O FIOUCO" (PDF). Consultado o 21/05/2016.
5. ↑  "Informe meteorológico final" (PDF). Consultado o 21/05/2016. [*Ligazón morta*]
6. ↑  "O Fiouco, néboa explicada (que non resolta)". Consultado o 21/05/2016.
7. ↑  "Fomento inicia una ronda de reuniones para posibles soluciones innovadoras contra la niebla en la A-8 entre Mondoñedo y Careira". Consultado o 21/05/2016. [*Ligazón morta*]
A **Fronte de Liberación Nacional,** (albanés: *Lëvizja Nacional-Çlirimtare* ; ou *Lëvizja Antifashiste Nacional-Çlirimtare*) **LANÇ**, foi unha organización de resistencia comunista albanesa que loitou na segunda guerra mundial. Foi creado o 16 de setembro de 1942, nunha conferencia celebrada en Pezë, unha aldea preto de Tirana, e foi dirixida por Enver Hoxha. Ademais das figuras que tiñan a maioría no Consello Xeral, tamén se atopaban coñecidos nacionalistas como Myslim Peza. En maio de 1944, a Fronte de Liberación Nacional de Albania transformouse no goberno de Albania e os seus líderes convertéronse en membros do goberno, e en agosto de 1945, foi substituída pola Fronte Democrática.

O **Exército de Liberación Nacional Albanés** ( *Ushtria Nacional-Çlirimtare* ) foi o exército creado polo Movemento de Liberación Nacional.

Notas
-----

1. ↑  Vickers, Miranda; Pettifer, James (1997). *Albania: From Anarchy to a Balkan Identity*. C. Hurst & Co. Publishers. ISBN 9781850652908.
2. ↑  Mangerich, Agnes (2010). *Albanian Escape: The True Story of U.S. Army Nurses Behind Enemy Lines*. University Press of Kentucky. ISBN 978-0-8131-2742-2.
**My Diet Pill** é unha banda de Folk-rock de Niza, Francia. Ata o momento teñen editado dous álbums e dous EPs dende a súa creación no 1997. Xa que non teñen ningunha discográfica ou representante, xestiónano todo eles mesmos, incluíndo as gravacións dos discos e os contratos dos concertos.

Desfrutan de certa popularidade no seu país natal e, grazas a Internet e ás redes p2p de intercambio de arquivos (alguén adicouse a pór cancións deles nos ficheiros de álbums de grupos máis coñecidos) o seu número de fans no mundo crece cada día. Ata o de agora, levan tocado máis de 200 concertos en Europa.

Membros
-------

* Vlad - Voz, guitarra, teclado e desaparafusador.
* D'argirolle - Voz, guitarra, harmónica e teclados.
* Rj - Voz, baixo e harmónica.
* Alex - Batería e 303.

Discografía
-----------

### Álbums

* *First Album* - 1999
* *Second Album* - 2004

### EPs

* *Giraf'EP* - 1997
* *French EP* - 2004
* *Beautiful Girls Like Science-Fiction* - 2009 (EP con 5 pistas máis 10 remisturas. Inclúe unha banda desañada con 20 páxinas a cor.)

Véxase tamén
------------

### Ligazóns externas

* Páxina oficial
* Tablaturas para guitarra[*Ligazón morta*]

|  |  |
| --- | --- |
| Control de autoridades | 
* Wd: Q3396905
* MusicBrainz: ID
* Songkick: 4545

 |
Unha **revista científica** e un medio de comunicación escrito no que os investigadores e científicos poden publicar periodicamente os seus traballos e investigacións, xunto co desenvolvemento das mesmas, para dalas a coñecer ó resto da xente e a outros científicos. Estes artigos publicados teñen unha gran diversidade de temas, pero sempre referentes a aspectos científicos.

Antes de ser publicados, tódolos artigos pasan un control e revisión dun panel de expertos que determinan se reúne uns mínimos de calidade e validez científica, e deciden se o artigo se publica ou non.

Poden ser de tipo divulgativo, dirixidas ó público en xeral, como *Muy interesante*, *Quo*, *Conocer* etc. ou netamente científica como *Mundo científico*, *Nature*, *Science*, *Revista de Occidente* etc. e mesmo hainas moi especializadas. *Nature* e *Science* foron premiadas en 2007 co premio Príncipe de Asturias de Comunicación e Humanidades por impulsar e difundi-las grandes conquistas científicas da Humanidade, achegando deste xeito a ciencia á vida.

Normalmente este tipo de revistas publícanse cunha periodicidade semanal ou mensual e as máis importantes teñen a súa propia páxina en Internet.

Véxase tamén
------------

### Outros artigos

* Boletín Avriense
* Cuadernos de Estudios Gallegos
* Estudos Migratorios

### Ligazóns externas

* Science *(en inglés)*
* Nature *(en inglés)*

|  |  |
| --- | --- |
| Control de autoridades | 
* Wd: Q5633421
* GND: 4121932-6
* NKC: ph127378

 |
Logo de Comcast
Comcast Center, en Filadelfia, a sede central da compañía
**Comcast Corporation** é unha compañía de telecomunicacións estadounidense fundada en 1963, é o primeiro operador de televisión por cable, o segundo provedor de Internet, e a terceira compañía telefónica  dos Estados Unidos, ofrece os seus servizos en 39 dos seus estados e no Distrito de Columbia. Tamén opera as súas propias canles de televisión: Comcast Network, Comcast SportsNet, SportsNet New York, MLB Network, Comcast Sports Southeast/Charter Sports Southeast, E! Entertainment, Style Network, G4, Versus, The Golf Channel, AZN Television e FEARnet. En agosto de 2010 Comcast mercou a maioría de NBC Universal.

Notas
-----

1. ↑  "National Cable & Telecommunications Association, *Top 25 MSOs - As of March 2010*". Arquivado dende o orixinal o 20 de setembro de 2010. Consultado o 25 de setembro de 2010.
2. ↑  "ISP-Planet". Arquivado dende o orixinal o 22 de xullo de 2011. Consultado o 25 de setembro de 2010.
3. ↑  DLS Reports
4. ↑  "Comcast 2008 Form 10 K" (PDF). Arquivado dende o orixinal (PDF) o 21 de abril de 2017. Consultado o 25 de setembro de 2010.

Véxase tamén
------------

### Ligazóns externas

* Web oficial de Comcast

|  |  |
| --- | --- |
| Control de autoridades | 
* Wd: Q1113804
* WorldCat
* VIAF: 157327920
* BRE: 2085254
* EBID: ID
* GRID: grid.465225.2
* ISNI: 000000010505062X
* LCCN: nr94002566
* LEI: 51M0QTTNCGUN7KFCFZ59
* MAG: 2800752714

 |